25.5.2023
RO
Jurnalul Oficial al Uniunii Europene
C 184/31
— introducerea unei evaluări obligatorii a impactului asupra interoperabilității transfrontaliere care ar putea rezulta din introducerea sau modificarea unui sistem informatic al unui serviciu public; — crearea în comun a unui ecosistem de soluții de interoperabilitate pentru sectorul public al UE (introducerea unor cataloage de soluții de interoperabilitate active și recunoscute, care pot fi utilizate de administrații și în procesul de elaborare a politicilor, de exemplu instrumente, specificații sau soluții digitale), astfel încât administrațiile publice de la toate nivelurile din UE și alte părți interesate să poată contribui la crearea, îmbunătățirea și reutilizarea unor astfel de soluții, permițându-le astfel să inoveze împreună și să creeze valoare publică; — condiționarea furnizării de către Uniunea Europeană a anumitor finanțări pentru crearea sau consolidarea sistemelor informatice naționale de utilizarea unor soluții și principii predefinite de Uniunea Europeană (8).
3.
Observații generale 3.1.
Ca și Comisia, CESE consideră că interoperabilitatea serviciilor publice este o cerință esențială pentru instituirea unei piețe unice digitale și pentru eliminarea barierelor care persistă încă pe piața fizică (9). 3.2.
Stabilirea pentru 2030 a obiectivului ca serviciile publice să fie furnizate 100 % online în întreaga Uniune Europeană implică accelerarea și modernizarea unei rețele transeuropene care să le conecteze și să utilizeze elemente comune, atât la nivel tehnic, cât și la nivel semantic, juridic și organizațional, printre altele. 3.3.
Cu toate acestea, atingerea acestui obiectiv nu ar trebui să aibă drept rezultat o politică națională care să ducă la o digitalizare completă a serviciilor publice în detrimentul celor furnizate în persoană; ar trebui să se țină seama de cele mai vulnerabile grupuri de cetățeni, întrucât toată lumea ar trebui să aibă acces la servicii publice furnizate în persoană.
Formarea privind competențele digitale ar trebui să fie disponibilă pentru toți, dar în special pentru aceste grupuri de populație. 3.4.
În loc să reducă personalul, dezvoltarea și operarea serviciilor digitale vor crea inițial o nevoie suplimentară de personal.
Asigurarea personalului adecvat este o condiție prealabilă pentru succesul transformării digitale.
3.5.
Digitalizarea ar trebui să fie valorificată în vederea asigurării unui serviciu public mai bun.
3.6.
După cum a subliniat CESE în avizul său anterior, „[...] nu va fi vorba de înlocuirea persoanelor cu instrumente informatice, ci de a elibera din timpul de lucru spre a-l consacra unei sarcini cu valoare adăugată mai mare [...]” (10). 3.7.
Digitalizarea și utilizarea inteligenței artificiale nu sunt un mijloc de legitimare a reducerilor masive de locuri de muncă.
Eliminarea sarcinilor de rutină ca urmare a digitalizării ar trebui să permită ca angajații să aibă mai mult timp pentru sarcinile mai exigente și pentru a oferi consiliere. 3.8.
În plus, în 2030 va exista cu siguranță o minoritate de cetățeni excluși din punct de vedere digital care nu vor avea acces la serviciile publice decât în persoană (11).
Căile analogice de acces pentru ca persoanele să poată utiliza serviciile publice nu trebuie să fie îngreunate sau închise în cursul digitalizării. 3.9.
Prin urmare, CESE salută faptul că comunicarea supusă examinării vizează aprofundarea și îmbunătățirea nivelului de interoperabilitate a sectorului public prin instituirea unui cadru juridic definit la nivelul UE (12).
(8)
(9) (10)
(11) (12)
A se vedea expunerea de motive a propunerii de regulament, precum și Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind o politică consolidată de interoperabilitate a sectorului public – Conectarea serviciilor publice, sprijinirea politicilor publice și furnizarea de beneficii publice – Către o „Europă interoperabilă”.
Deja în avizul său TEN/635 pe tema „Cadrul european de interoperabilitate – Strategia de punere în aplicare”, CESE a subliniat importanța interoperabilității pentru finalizarea pieței unice digitale (JO C 81, 2.3.2018, p. 176).
A se vedea Avizul CESE privind Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor „Planul european de acțiune privind guvernarea electronică 2011-2015 – Exploatarea TIC pentru promovarea unei guvernări inteligente, sustenabile și inovatoare” și Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor „Către interoperabilitatea serviciilor publice europene” (JO C 376, 22.12.2011, p. 92).
Este vorba de o preocupare constantă exprimată în avizele CESE (JO C 81, 2.3.2018, p. 176).
În avizele sale anterioare CESE și-a exprimat sprijinul pentru toate proiectele Uniunii Europene care vizează realizarea obiectivelor tranziției digitale a Uniunii Europene (JO C 365, 23.9.2022, p. 13).